Diari Oficial de la Generalitat Valenciana


Sumari del DOGV 8649, del 04-10-2019 (2019/9396)

RESOLUCIÓ d'1 d'octubre de 2019, de la Presidència de la Generalitat, per la qual s'amplia el termini màxim d'execució i pagament dels projectes locals d'actuació, previst en la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana de foment de la mobilitat urbana sostenible susceptibles de cofinançament pel P. O. FEDER de la Comunitat Valenciana 2014-2020, i es modifica la Resolució de 18 de maig de 2018, de la Presidència de la Generalitat, per la qual es resol la concessió de les ajudes indicades.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8649

Data del DOGV
:   04-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9396


Data del document
:   01-10-2019

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ d'1 d'octubre de 2019, de la Presidència de la Generalitat, per la qual s'amplia el termini màxim d'execució i pagament dels projectes locals d'actuació, previst en la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana de foment de la mobilitat urbana sostenible susceptibles de cofinançament pel P. O. FEDER de la Comunitat Valenciana 2014-2020, i es modifica la Resolució de 18 de maig de 2018, de la Presidència de la Generalitat, per la qual es resol la concessió de les ajudes indicades. [2019/9396]  
  
Antecedents de fet  
Primer. Mitjançant el Decret 19/2017, de 26 d'octubre, de la Presidència de la Generalitat, s'aproven les bases reguladores per a subvencionar projectes locals d'actuació dels municipis de la Comunitat Valenciana susceptibles de cofinançament pel P. O. FEDER de la Comunitat Valenciana 2014-2020.  
Segon. En data 23 de novembre de 2017 es va publicar en el DOGV núm. 8176 la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana de foment de la mobilitat urbana sostenible susceptibles de ser cofinançats pel P. O. FEDER de la Comunitat Valenciana 2014-2020.  
L'apartat onzé de l'esmentada resolució de convocatòria establia que «els projectes locals d'actuació hauran d'estar executats i pagats pels municipis beneficiaris amb data màxima de 30 d'abril de 2019».  
  
Tercer. En virtut de la Resolució de data 17 d'octubre de 2018, de la Presidència de la Generalitat (DOGV 8407, 22.10.2018), va ser ampliada la data límit d'execució i pagament dels projectes locals d'actuació prevista en la Resolució de 20 de novembre de 2017, de la Presidència de la Generalitat, de convocatòria. En conseqüència, aquesta data límit, fixada inicialment el 30 d'abril de 2019, es va prorrogar al 15 de novembre de 2019, sense exhaurir la meitat del termini que permet l'article 32 de la Llei 39/2015, del procediment administratiu comú, per a ampliar, i per tant, actualment es disposa d'un termini d'ampliació de dos mesos i sis dies.  
Quart. Atesa l'envergadura dels projectes locals d'actuació, dirigits al foment de la mobilitat urbana sostenible, i la realització dels tràmits exigits per les disposicions legals vigents, entre els quals es troba, per a la major part dels projectes locals d'actuació i, en concret, per a tots els plans de mobilitat urbana sostenibles (PMUS), el sotmetiment al procediment previst en l'article 51 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, es preveu la impossibilitat de complir el termini assenyalat, i per això es considera necessari ampliar-lo.  
  
Cinqué. D'altra banda, per mitjà de la Resolució de 18 de maig de 2018, de la Presidència de la Generalitat, es va resoldre la concessió d'ajudes convocades per Resolució de 20 de novembre de 2017, de la Presidència de la Generalitat, destinades a subvencionar projectes locals d'actuació dels municipis de la Comunitat Valenciana de foment de la mobilitat urbana sostenible susceptibles de cofinançament pel P. O. FEDER de la Comunitat Valenciana 2014-2020. En aquesta resolució es van establir com a previsió d'anualitats d'execució de les actuacions a realitzar pels beneficiaris els exercicis 2018-2019.  
  
Fonaments de dret  
Primer. D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, que diu: «L'Administració, excepte precepte en contra, podrà concedir d'ofici o a petició dels interessats una ampliació dels terminis establits que no excedisca la meitat d'aquests, si les circumstàncies ho aconsellen i amb això no es perjudiquen drets de tercers. L'acord d'ampliació haurà de ser notificat als interessats. (...)  
  
Tant la petició dels interessats com la decisió sobre l'ampliació hauran de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut. Els acords sobre ampliació de terminis o sobre la denegació d'aquests no seran susceptibles de recurs, sense perjudici del que siga procedent contra la resolució que pose fi al procediment.»  
Segon. D'acord amb l'article 30 de l'esmentada Llei 39/2015, d'1 d'octubre, del procediment administratiu comú de les administracions públiques, sobre còmput de terminis.  
Tercer. Vist que concorren les raons que motiven la present resolució, exposades en els fets precedents, segons exigeix l'article 35.1.e de l'esmentada Llei 39/2015, del procediment administratiu comú de les administracions públiques, l'Administració acorda d'ofici l'ampliació del termini màxim establit en l'apartat onzé de la Resolució de 20 de novembre de 2017, de la Presidència de la Generalitat, de convocatòria, per a l'execució i pagament de l'actuació subvencionada valorant les circumstàncies concurrents i tenint en compte que amb l'esmentada demora no es perjudiquen drets de tercers.  
  
Quart. Vist que l'ampliació del termini d'execució de l'actuació fins a l'anualitat 2020 comporta que la major part de les actuacions que han d'executar els beneficiaris concloguen en aquest exercici, esdevé necessària la modificació de la Resolució de concessió de les ajudes de data 18 de maig de 2018, de la Presidència de la Generalitat, incloent-hi aquesta anualitat com a previsió d'anualitat d'execució; tot això en virtut de la base vint-i-unena del Decret 19/2017, de 26 d'octubre, del president de la Generalitat, per la qual s'aproven les bases reguladores.  
  
Cinqué. Per tot això, a la vista dels preceptes anteriorment exposats, i de conformitat amb la competència atribuïda a aquesta direcció general per la disposició addicional segona del Decret 19/2017, de 26 d'octubre, del president de la Generalitat, pel qual s'aproven les bases reguladores per a subvencionar projectes locals d'actuació dels municipis de la Comunitat Valenciana susceptibles de cofinançament pel P. O. FEDER de la Comunitat Valenciana 2014-2020, i per la Resolució de 19 de juliol de 2019 (DOGV 8596, 22.07.2019), del president de la Generalitat, per la qual es deleguen determinades atribucions en diferents òrgans de la Presidència, resolc:  
  
Primer. Ampliar el termini assenyalat en l'apartat onzé de la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana de foment de la mobilitat urbana sostenible susceptibles de cofinançament pel P. O. FEDER de la Comunitat Valenciana 2014-2020, modificat per la Resolució de 17 d'octubre de 2018, de la Presidència de la Generalitat, que, en conseqüència, queda redactat com segueix:  
«Els projectes locals d'actuació hauran d'estar executats i pagats per les entitats locals beneficiàries, com a màxim, el dia 4 de gener de 2020.»  
  
Segon. Modificar la Resolució de 18 de maig de 2018, de la Presidència de la Generalitat, per la qual es resol la concessió d'ajudes convocades per la Resolució de 20 de novembre de 2017, de la Presidència de la Generalitat, destinades a subvencionar projectes locals d'actuació dels municipis de la Comunitat Valenciana de foment de la mobilitat urbana sostenible susceptibles de cofinançament pel P. O. FEDER de la Comunitat Valenciana 2014-2020, en els termes manifestats en el fonament de dret quart de la present resolució.  
  
  
Tercer. Ordenar la notificació de la present resolució als interessats, de conformitat amb el que disposa l'apartat seté de la Resolució de 20 de novembre de 2017, de la Presidència de la Generalitat, de convocatòria.  
  
Quart. Ordenar la publicació de la present resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
  
Cinqué. Traslladar la present resolució a l'òrgan competent de la Generalitat Valenciana, a fi que s'inicien les actuacions per a habilitar els crèdits necessaris en l'exercici pressupostari 2020, per a fer front a les obligacions derivades de la concessió de les ajudes convocades per Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana de foment de la mobilitat urbana sostenible susceptibles de cofinançament pel P. O. FEDER de la Comunitat Valenciana 2014-2020. En tot cas, el pagament d'aquestes ajudes quedarà condicionat a l'existència de crèdit adequat i suficient en aquest exercici.  
  
Sisé. Significar que contra la present resolució no es podrà posar cap recurs, de conformitat amb el que s'estableix en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 1 d'octubre de 2019.- El president, p. d. (R 19.07.2019; DOGV 8596, 22.07.2019), el director general d'Administració Local: Antoni Such Botella.